El Consell de Xiquets i Xiquetes es reuneix en la primera sessió de treball
21/09/2006 12:49:00

# El Consell de Xiquets i Xiquetes es reuneix en la primera sessió de treball

*   21/09/2006 12:49:00
*   [Imprimir](#)
*   Compartir
*    https://www.alaquas.org/documento.asp?id\_do=9914

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9914%2F0&title=Ajuntament%20d%27Alaqu%C3%A0s.%20Premsa.El%20Consell%20de%20Xiquets%20i%20Xiquetes%20es%20reuneix%20en%20la%20primera%20sessi%C3%B3%20de%20treball)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9914/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9914/9914_Form_4.jpg)](https://www.alaquas.org/ficheros/documentos/2006/2/9914/9914_Form_10.jpg "<a href='https://www.alaquas.org/ficheros/documentos/2006/2/9914/9914_Form_10.jpg' target=_blank><i class='fa fa-external-link' aria-hidden='true'></i>.El Consell de Xiquets i Xiquetes es reuneix en la primera sessió de treball</a>")

L'acte de constitució del nou Consell tindrà lloc el proper 25 d'octubre

El nou Consell de Xiquets i Xiquetes d'Alaquàs per al curs 2006-2008 es va reunir el passat 19 de setembre en la primera sessió de treball. A l'acte van acudir els 22 representants dels centres escolars del municipi per tal de rebre la benvinguda i començar a conèixer la dinàmica de treball d'aquest organisme de participació al que pertanyen.

Durant la sessió es va realitzar una explicació dels objectius d'aquest òrgan consultiu  en el qual els representants s'encarreguen d'aportar idees i solucions a tot un seguit de temes que preocupen als ciutadans més joves. A més, es va fer un repàs a les iniciatives i aportacions portades a terme pels membres de l'anterior Consell. A continuació els 22 xiquets i xiquetes van presentar les seues primeres aportacions.

L'acte de constitució dels membres del nou Consell de Xiquets i Xiquetes tindrà lloc el proper 25 d'octubre a partir de les 18 hores de la vesprada i estarà presidit per l'Alcalde d'Alaquàs, Jorge Alarte.

El Consell de Xiquets i Xiquetes d'Alaquàs va nàixer l'any 2002 amb l'objectiu de dotar els i les més joves de la ciutat d'un marc per a expressar les seues preocupacions aportant valoracions, propostes i suggeriments per tal de contribuir en la construcció, desenvolupament i millora d'Alaquàs.

El Consell, que realitzarà una sessió ordinària cada dos mesos, informarà i assessorarà l'Ajuntament d'Alaquàs sobre les inquietuds i les necessitats de la infància, realitzant, així, les seues propostes d'actuació i plantejant suggeriments i idees que els permetran participar i intervindre en els assumptes municipals.

Des de l'Ajuntament d'Alaquàs, conscients dels drets a la llibertat d'expressió i a la participació que s'arrepleguen en la Convenció Internacional dels Drets dels Xiquets i Xiquetes de les Nacions Unides, vol continuar recolzant aquest projecte per tal de donar veu pròpia als i les infants.